Benedikte Kiær (KF), 2013-06-27:
Jeg er også ved at være færdig med min ordførertale.
Det var blot nogle af de argumenter, Det Konservative Folkeparti har for, at vi stemmer nej til det her lovforslag.
Vi er bekymrede for udvandingen af den familielægeinstitution, vi har i dag, i og med at regionerne ikke længere først behøver at undersøge, om der er en praktiserende læge, der vil overtage en lægeklinik, før de går over til at bruge nogle af de nye former for regionsklinikker og udbudsklinikker.
Det synes vi er bekymrende.
Hvis vi ville sikre almen praksis, som vi kender den i dag, familielægeinstitutionen, burde det være sådan, at det fremgik af lovforslaget, at man før skulle undersøge, om der var en praktiserende læge, der gerne ville overtage en ledig lægepraksis, før man gik videre.
Derved havde man sådan set også sikret familielægen og den almene praksis, vi kender i dag.
Desværre blev det ændringsforslag fra Det Konservative Folkeparti og Dansk Folkeparti stemt ned.
Hvis man gerne vil have en ensartet kvalitet for de lægehuse og praktiserende læger og de regionsklinikker og udbudsklinikker, der kommer til at være landet over, så burde der stilles nøjagtig de samme krav til kvalitet, hvilket der heller ikke bliver med det her forslag, da der blot er et krav om en vis ensartethed.
Derudover vil det her lovforslag – det siger i hvert fald regeringspartierne – være med til at sikre en ensartet kvalitet i almen praksis landet over.
Men det stemmer ikke overens med det, der egentlig står i lovforslaget, når vi taler om de nye muligheder, som regionerne får for at erstatte de selvstændige praktiserende læger med f.eks. regionsklinikker.
For af lovforslaget fremgår det sådan set meget klart, at der kun skal sikres en vis ensartethed i borgernes adgang til og kvaliteten af almen medicinsk lægehjælp.
Men hvorfor kunne man ikke med det her lovforslag sikre, at der skulle stilles nøjagtig de samme krav til kvalitet til de kommende regionsklinikker, til udbudsklinikkerne, som der i dag bliver stillet til de privatpraktiserende læger og deres lægehuse?
Hvorfor skal der bare nøjes med at stå, at man skal sikre, at der er én læge, der er speciallæge i almen medicin, blandt de læger, der er under de nye klinikformer?
Jeg kan godt mærke, at hr. Joachim B. Olsen lige har været oppe, for talerstolen er lidt høj.
I dag tredjebehandler vi og skal dermed stemme om et forslag fra regeringen, som Venstre har været inde over, og som vi mener er med til at udvande en af de meget store, ja, faktisk en af de største succeser i det danske sundhedsvæsen.
Det er nemlig almen praksis, hvor en af de helt store styrker er, at de praktiserende læger har et meget unikt kendskab til det lokalområde, de arbejder i, og til de patienter, de har.
De har ofte fulgt de samme patienter og familier i generationer, og de kender i detaljer det samfund, som de er en del af.
Samtidig er de praktiserende læger i dag uddannede speciallæger i almen medicin og derfor yderst kvalificerede til at håndtere alle de mange forskellige sygdomsproblemer, store som små, vi kommer med til lægen.
Det er baggrunden for, at vi er meget bekymrede for det her lovforslag, da vi mener, at det er med til at udvande disse styrker og disse kvaliteter.
Hvor en ledig lægepraksis i dag skal udbydes til en anden praktiserende læge, kan en lægepraksis med dette lovforslag overtages af regionerne og sendes i udbud til en eller anden privat aktør eller drives af regionen selv i de her såkaldte regionsklinikker.
Det vil sige, at man går fuldstændig væk fra, hvordan det er i dag, nemlig sådan, at regionen først og fremmest undersøger, om der er en praktiserende læge, som gerne vil overtage den ledige lægepraksis.
Og vi ved, at når en praktiserende læge har overtaget en praksis, investeret mange millioner kroner i sin praksis og flyttet hele sin familie til et område, så bliver den praktiserende læge i området i rigtig mange år, nogle gange generationer, hvilket netop er med til at sikre en af de helt store styrker ved almen praksis, som vi kender den i dag, nemlig de langvarige patient-læge-forhold.
Alle taler pænt om den almene praksis, vi har i dag, og det kan jeg også godt forstå, for den er faktisk rigtig god, og den er jo som sagt berømmet.
Derfor forstår Det Konservative Folkeparti ikke, hvorfor det så ikke kunne stå i lovforslaget, at regionerne først skal undersøge, om der er praktiserende læger, der vil overtage en ledig lægepraksis, før regionen kan gå videre med de nye muligheder for organisation af almen praksis, som de har fået med det her lovforslag.
Alt andet er det første skridt mod en regionalisering af almen praksis og et opgør med de små selvstændige erhvervsdrivende.
Vi har gentagne gange i debatten, både i medierne og her i Folketingssalen, hørt fra både regeringspartier og egentlig også fra Venstre, at det her lovforslag vil sikre, at der også fremover er praktiserende læger i udkantsområderne, og at man, hvis man ikke vil stemme for lovforslaget, så ikke er med på den vogn.
Problemet er bare, at det argument ikke holder ret meget vand, da det faktisk allerede i dag er muligt at etablere midlertidige lægehuse i de områder, hvor det umiddelbart er svært at tiltrække en praktiserende læge til en ledig lægepraksis.
Argumentet holder derfor ikke, og jeg er noget overrasket over, at bl.a. Venstre med det her lovforslag vil give regionerne mere magt, ved at de får mulighed for at kunne tage et opgør med de små erhvervsdrivende, de praktiserende læger.
For vi har jo hørt ledende regionspolitikere tale om, at lægebesøg ikke behøver at foregå i privatpraktiserende enheder, og at det egentlig også lige bør testes, om nogle af de praktiserende lægers opgaver ikke kunne varetages på sygehusene, i stedet for at det er, som det er i dag.
Det er altså ikke særlig patientvenligt, når det stort set over hele landet er sådan, at der er kommet færre sygehuse.
Vi er jo alle sammen enige om, at de specialiserede behandlinger skal samles på færre sygehuse, og derved har patienterne og borgerne også fået længere til de sygehuse, som er meget mere specialiserede.
En anden ting ved det her lovforslag ...